མགོན་པོ་ཞལ་བཞི་པ་ལ་གཏོར་འབུལ་མདོར་བསྡུས་བྱེད་པར་འདོད་པས།
རང་ཡི་དམ་དུ་གསལ་བས་མཆོད་གཏོར་བྱིན་གྱིས་བརླབས་ནས། འདི་ལྟར། ཧཱུཾ།
པོ་ཏ་ལ་སོགས་གར་བཞུགས་གནས་རྣམས་ནས། །ལྷ་མཆོག་མ་ཧཱ་ཀཱ་ལ་ཡུམ་ཆེན་
བཞི། །དམ་ཅན་རྒྱ་མཚོ་དྲེགས་པ་སྡེ་བརྒྱད་བཅས། །རྣལ་འབྱོར་འཕྲིན་ལས་
166

བསྒྲུབ་ཕྱིར་གཤེགས་སུ་གསོལ། །མདུན་དུ་ཡེ་ཤེས་མེ་དཔུང་འབར་བའི་ཀློང་། །
ཆོས་འབྱུང་ཁྲག་ཞག་རྒྱ་མཚོ་འཁྲུག་པའི་སྟེང༌། །པད་ཉི་དགྲ་བགེགས་བསྣོལ་བའི་
གདན་ཁྲི་ལ། །དགྱེས་བཞིན་བཞུགས་ཏེ་གཡེལ་མེད་འཕྲིན་ལས་མཛོད། །སྣ་ཚོགས་
ཕྱི་ནང་གསང་བའི་མཆོད་པའི་སྤྲིན། །རབ་འབྱམས་ཕྱོགས་བཅུའི་ཞིང་ཀུན་གང་བ་
དང་། །འདོད་ཡོན་སྣ་ལྔ་རྒྱལ་སྲིད་རིན་ཆེན་བདུན། །ཕྱི་ནང་གསང་བའི་རྟེན་རྫས་
རྣམས་ཀྱང་འབུལ། །རོ་བརྒྱའི་དཔལ་འཛིན་བཟའ་བཅའ་བཏུང་བའི་ཚོགས། །
དམ་ཉམས་བསྒྲལ་བའི་ཤ་ཁྲག་གཏོར་མ་དང་། །ལྷན་ཅིག་ཟག་མེད་བདུད་རྩིར་
བྱིན་བརླབས་ཏེ། །ལྷ་ཆེན་དྲག་པོ་འཁོར་དང་བཅས་ལ་འབུལ། སྔགས་འབུལ་བྱེད་
འདོད་ན། ཙ་ཏུར་མུ་ཁ་ས་པ་རི་ཝཱ་ར་ལ། བ་ལིཾ་ཏ་བཏགས་ལ་འབུལ། ཨཎྷཾ་
སོགས་ཀྱིས་མཆོད། ནང་མཆོད་ཀྱང་འབུལ། ཧཱུཾ། རྒྱལ་བ་ཀུན་གྱི་གསང་བའི་ཡེ་
ཤེས་ནི། །སྙིགས་དུས་ཐུབ་པའི་བསྟན་པ་བསྲུང་བའི་ཕྱིར། །མི་བཟད་ཁྲོས་པའི་
གར་གྱིས་དགྲ་བགེགས་ཀུན། །འཇོམས་མཛད་རྣལ་འབྱོར་དགྲ་ལྷ་ཁྱོད་ལ་བསྟོད། །
སྟོབས་ཆེན་དྲག་པོ་གཟི་ལྡན་དབང་ཕྱུག་དང་།
།ཡུམ་བཞི་འཁོར་མང་རྒྱ་མཚོའི་
དམག་ཚོགས་ཀྱིས། །སངས་རྒྱས་བསྟན་པ་བསྲུང་ལ་མ་གཡེལ་བར། །རྣལ་འབྱོར་
བདག་གི་མགོན་སྐྱབས་དཔུང་གཉེན་མཛོད། ཅེས་རྡོ་རྗེ་ནག་པོ་གདོང་བཞི་པ་སྤྱན་
དྲངས་ནས་མཆོད་གཏོར་ཕུལ།། བསྟོད་ཅིང་འཕྲིན་ལས་འཆོལ་བ་ཤིན་ཏུ་བསྡུས་པ་
འདི་ཡང་། ཡོངས་ཀྱི་དགེ་བའི་བཤེས་གཉེན་དཔལ་འབྱོར་དབང་བོས་བསྐུལ་བ་ལ་
བརྟེན་ནས། ཆོས་སྨྲ་བ་བློ་བཟང་ཆོས་ཀྱི་རྒྱལ་མཚན་གྱིས་འཕྲལ་དུ་བྲིས་པའོ། །
ཧཱུཾ། དུས་གསུམ་རྒྱལ་བའི་མཐུ་སྟོབས་གཅིག་བསྡུས་པ། །ལེགས་ལྡན་ནག་པོ་
བསྟན་པ་བསྲུང་བའི་གཙོ། །དམ་ཅན་འཁོར་ཚོགས་རྒྱ་མཚོའི་ཚོགས་དང་བཅས། །
།ཡེ་ཤེས་མེ་དཔུང་
འབར་བའི་ཀློང་དཀྱིལ་དུ། །མཐིང་ནག་ཞལ་གཅིག་ཕྱག་གཉིས་ཙནྡན་གྱི། །བེང་
ཆེན་ཐོད་ཁྲག་འཛིན་པ་ཁྲོས་པའི་སྐུ། །འཇིགས་རུང་སྟག་ཆེན་འགྱིང་བའི་གདན་
རྣལ་འབྱོར་འཕྲིན་ལས་བསྒྲུབ་ཕྱིར་གནས་འདིར་གཤེགས།
167

ལ་བཞུགས། ། །དམ་རྫས་སྤྱན་གཟིགས་ཕྱོགས་ཀྱི་ཞིང་གང་ཞིང་། །ཕྱི་ནང་གསང་
བའི་མཆོད་སྤྲིན་མཁའ་ལམ་ཁྱབ། །ཟག་མེད་བདུད་རྩིའི་བཏུང་བ་མཚོར་བསྐྱིལ་
ཏེ། །དཔལ་མགོན་འཁོར་བཅས་དགྱེས་པ་བསྐྱེད་ཕྱིར་འབུལ། །རབ་ཡངས་མཚན་
ལྡན་པདྨའི་སྣོད་ཡངས་སུ། །ཤ་ཁྲག་དམར་ཆེན་གཏོར་མ་རི་ལྟར་སྤུངས། །ཡེ་ཤེས་
བདུད་རྩིའི་རྒྱ་མཚོར་བྱིན་བརླབས་ཏེ། །དཔལ་མགོན་སྟག་ཞོན་འཁོར་དང་བཅས་
ལ་འབུལ། ཞེས་བློ་ཀ་འདི་ལན་གསུམ་གྱིས་གཏོར་མ་འབུལ། ཧཱུཾ། ཧེ་རུ་ཀ་དཔལ་
ཐུགས་རྗེའི་ཆུ་འཛིན་ལས། །འཕྲིན་ལས་དྲག་པོའི་གནམ་ལྕགས་སྟོང་ཕབ་པས། ། །
བསྟན་དགྲ་ཕྱེ་མར་འཐག་པའི་དམ་ཚིག་ཅན། །བསྟན་བསྲུང་ཀུན་གྱི་གཙོ་བོ་ཁྱོད་
ལ་བསྟོད། །མགོན་པོ་མཆོད་ཅིང་ལེགས་པར་བསྟོད་པའི་མཐུས། །བདག་གི་གནས་
སྐབས་མཐར་ཐུག་འདོད་དོན་རྣམས། །འགྲུབ་པའི་འགལ་རྐྱེན་བར་གཅོད་ཀུན་ཞི་
ཞིང་། །བསམས་དོན་མ་ལུས་ཡིད་བཞིན་འགྲུབ་པར་མཛོད། ། དེང་ནས་ཇི་སྲིད་
བྱང་ཆུབ་སྙིང་པོའི་བར། །བརྩེ་བའི་ཕ་ཡིས་སྡུག་པའི་བུ་ལ་བཞིན། །མགོན་པོ་ཁྱོད་
ཀྱིས་འབྲལ་མེད་རྗེས་བཟུང་ནས། །རྟག་ཏུ་མགོན་སྐྱབས་དཔུང་གཉེན་གྲོགས་
མཛོད་ཅིག །ཅེས་དཔལ་མགོན་སྟག་ཞོན་ལ་མཆོད་གཏོར་འབུལ་ཚུལ་འདོར་
བསྡུས་འདི་ཡང་ཧོར་སྟོན་སྐུ་སྐྱེ་བློ་བཟང་ངག་གི་དབང་པོས་ནན་ཆེར་གསོལ་བ་་་་་
བཏབ་པ་ལ་བརྟེན་ནས། ཆོས་སྨྲ་བ་བློ་བཟང་ཆོས་ཀྱི་རྒྱལ་མཚན་གྱིས་བཀྲ་ཤིས་
ལྷུན་པོའི་གཙུག་ལག་ཁང་དུ་མགྱོགས་པར་བྲིས་པའོ། །